
UZNESENIE VLÁDY SLOVENSKEJ REPUBLIKY

č. 224
z 30. marca 2011
k návrhu na zrušenie niektorých úloh z uznesení vlády SR
	Číslo materiálu:
	7761/2011

	Predkladateľ:
	minister školstva, vedy, výskumu a športu


Vláda
A. zrušuje 

A.1. úlohu v bode B.1 uznesenia vlády SR č. 843 z 25. augusta 2004 - zabezpečiť, aby bola v ministerstvách, nimi zriadených organizáciách, v orgánoch špecializovanej miestnej štátnej správy a ostatných ústredných orgánoch štátnej správy vykonávaná pravidelná kontrola vynakladania prostriedkov štátneho rozpočtu z hľadiska dodržiavania ustanovení zákona č. 523/2003 Z. z. o verejnom obstarávaní a o zmene zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov; výslednú správu s návrhom opatrení predkladať do vedenia príslušných subjektov,
A.2. úlohu v bode B.1 uznesenia vlády SR č. 372 z 9. júna 2010 pre ministra školstva, vedy, výskumu a športu - realizovať dlhodobý zámer ministerstva, 

A.3. úlohu v bode B.2 uznesenia vlády SR č. 372 z 9. júna 2010 pre ministra školstva, vedy, výskumu a športu - zapracovať do výročnej správy o stave vysokého školstva informáciu o plnení jednotlivých úloh z dlhodobého zámeru ministerstva, 

A.4. úlohu v bode B.3 uznesenia vlády SR č. 372 z 9. júna 2010 pre ministra školstva, vedy, výskumu a športu - predložiť aktualizáciu dlhodobého zámeru ministerstva. 

Na vedomie:
ministri
predsedovia ostatných ústredných orgánov štátnej správy SR

